**11 УДЖТАСУВ.**

**“Коми Республикаса йӧзлысь дзоньвидзалун видзӧм мутасын планируйтӧм бурмӧдӧм”**

**“Коми Республикаса йӧзлысь дзоньвидзалун видзӧм мутасын планируйтӧм бурмӧдӧм” 11 уджтасувлӧн**

**ПАСПОРТ**

|  |  |
| --- | --- |
| 11 уджтасув кывкутӧмӧн збыльмӧдысь | Коми Республикаса йӧзлысь дзоньвидзалун видзан министерство  |
| 11 уджтасув ӧтув збыльмӧдысьяс | - |
| 11 уджтасувлӧн уджтас да торъя мога инструментъяс | - |
| 11 уджтасувлӧн шӧр мог | Коми Республика мутасын йӧзлысь дзоньвидзалун видзан системалы медбур тэчас лӧсьӧдӧм |
| 11 уджтасувлӧн могъяс | специализируйтӧм амбулаторнӧй да стационарнӧй медицина отсӧг сетӧм вылӧ мутаскостса шӧринъяслысь уджсӧ бурмӧдӧм;дзоньвидзалун видзан ичӧт вына учреждениеяс выль ног котыртӧм |
| 11 уджтасувлӧн торъя мога индикаторъяс да петкӧдласъяс | Коми Республика мутасын котыртӧм мутаскостса амбулаторнӧй шӧрин лыд (единица);Коми Республика мутасын котыртӧм стационарнӧй медицина отсӧг сетӧм вылӧ мутаскостса шӧрин лыд (единица);дзоньвидзалун видзан учреждение лыд, кодъяс лоӧны юридическӧй кывкутысьясӧн (единица) |
| 11 уджтасув збыльмӧдан тшупӧдъяс да кадколастъяс | 2014-2020 вояс:I тшупӧд: 2014-2016 вояс,II тшупӧд: 2017-2020 вояс |
| 11 уджтасув сьӧмӧн могмӧдан ыджда | - |
| 11 уджтасув збыльмӧдӧмын виччысяна бӧртасъяс | мутаскостса 4-ысь абу этшаджык амбулаторнӧй шӧринлӧн уджалӧм;стационарнӧй медицина отсӧг сетӧм вылӧ 6-ысь абу этшаджык мутаскостса шӧринлӧн уджалӧм;дзоньвидзалун видзан учреждение лыд, кодъяс лоӧны юридическӧй кывкутысьясӧн, 88 абу этшаджык тшупӧдӧдз чинтӧм |

**1. 11 уджтасув збыльмӧдан юкӧнлысь торъяланлун петкӧдлӧм, индӧм юкӧнын медшӧр мытшӧдъяс гӧгӧрвоӧдӧм да сылӧн сӧвмӧмлы прогноз вӧчӧм**

Коми Республика пырӧ Россия Федерацияса субъект лыдӧ сырьевӧй подувлӧн тӧдчана сӧвмӧмӧн.

Россияса Госкомстатлӧн лыдпасъяс серти республикаса йӧз лыдыс 2013 вося тӧвшӧр тӧлысь 1 лун вылӧ лоис 880 639 морт. Олысь лыдыс – 2,11 морт/км2 вылӧ.

Администрация да мутас серти торйӧдӧма 5 кар кытш (“Сыктывкар” кар кытшса муниципальнӧй юкӧн, “Ухта” кар кытшса муниципальнӧй юкӧн, “Воркута” кар кытшса муниципальнӧй юкӧн, “Инта” кар кытшса муниципальнӧй юкӧн, “Усинск” кар кытшса муниципальнӧй юкӧн) да 15 муниципальнӧй район (“Луздор” муниципальнӧй районса муниципальнӧй юкӧн, “Печора” муниципальнӧй районса муниципальнӧй юкӧн, “Койгорт” муниципальнӧй районса муниципальнӧй юкӧн, “Сыктыв” муниципальнӧй районса муниципальнӧй юкӧн, “Сыктывдін” муниципальнӧй районса муниципальнӧй юкӧн, “Кулӧмдін” муниципальнӧй районса муниципальнӧй юкӧн, “Емдін” муниципальнӧй районса муниципальнӧй юкӧн, “Чилимдін” муниципальнӧй районса муниципальнӧй юкӧн, “Кӧрткерӧс” муниципальнӧй районса муниципальнӧй юкӧн, “Княжпогост” муниципальнӧй районса муниципальнӧй юкӧн, “Изьва” муниципальнӧй районса муниципальнӧй юкӧн, “Мылдін” муниципальнӧй районса муниципальнӧй юкӧн, “Вуктыл” муниципальнӧй районса муниципальнӧй юкӧн, “Удора” муниципальнӧй районса муниципальнӧй юкӧн, “Сосногорск” муниципальнӧй районса муниципальнӧй юкӧн).

Республикаын 10 кар, на пиысь республикаса тӧдчанлуна 8 кар (Сыктывкар, Воркута, Вуктыл, Инта, Печора, Сосногорск, Усинск, Ухта – олӧ 58 прӧчент йӧз), районса тӧдчанлуна 2 кар (Емва, Микунь).

Дінмуса йӧзлысь дзоньвидзалун видзӧм мутас серти планируйтан шӧр могъяссӧ да могъяссӧ веськӧдӧма республикаса йӧзлысь олан качествосӧ да сетӧм медицина услугаяслысь тшупӧдсӧ кыпӧдӧм вылӧ.

Медицина отсӧг сетан качествоыс да судзсянлуныс веськыда йитчӧма медицина отсӧг сетан условиеяскӧд, мӧд кывъясӧн медицина отсӧг сетӧм вылӧ вӧдитчӧм материальнӧй ресурсъяслӧн состояниекӧд. Татшӧм материальнӧй ресурсъяс дорӧ колӧ пыртны медицина отсӧг сетігӧн дзоньвидзалун видзан учреждениеяслысь вӧдитчан площадьяс.

Колӧ пасйыны, мый дзоньвидзалун видзӧм ӧніяӧдан дінму уджтас мероприятиеяс збыльмӧдӧм вылӧ видзӧдтӧг, дзоньвидзалун видзан учреждениеяслысь медшӧр фондъяслӧн важмӧм, налӧн киссьӧм вӧсна мытшӧдыс, медицина отсӧг сетан условиеяслӧн санитарно-гигиеническӧй нормаяслы лӧсявтӧмлуныс кольӧ тӧдчанаӧн. Тайӧ мытшӧдсӧ бырӧдӧм вылӧ ӧткымын случайын вӧлі оз позь нуӧдны дзоньтасян уджъяссӧ пӧльзуйтчан эмбурлӧн ёна киссьӧм вӧсна.

Ӧнія кадӧдз дзоньвидзалун видзан унакодь учреждение да налӧн тэчаса юкӧдувъяс меститчӧны пу стрӧйбаясын да налы лӧсьӧдӧм жыръясын. Медся ёся тайӧ сьӧкыдлунсӧ тӧдчӧдӧма дзоньвидзалун видзан учреждениеясын, кутшӧмъяс меститчӧны сиктса олан пунктъясын. Ӧнія кадӧ бурдӧдан да профилактика нуӧдан учреждениеяслӧн зданиеясыс 55 прӧчентӧдз меститчӧны пу стрӧйбаясын, зданиеяслӧн 54 прӧчентыс киссьӧма 50 да унджык прӧчент вылӧ.

Став шӧр районнӧй (карса) больничаыс, “Сыктыв районса шӧр больнича” Коми Республикаса йӧзлысь дзоньвидзалун видзан канму сьӧмкуд учреждениелӧн поликлиника кындзи, кутшӧмӧс уджӧ пыртӧма 2007 воын, меститчӧны 60-80 воясын типӧвӧй проектъяс серти стрӧитӧм зданиеясын, либӧ лӧсьӧдӧм зданиеясын, кутшӧмъяс оз лӧсявны ӧнія санитарнӧй нормаяслы да корӧмъяслы.

Дзоньвидзалун видзан уна объектлӧн, кутшӧмъяс меститчӧны ылысса мутасын да сиктын, абу ӧтувъя ваӧн могмӧдӧм, канализация, проводнӧй телефон йитӧд.

Артмӧм серпасыс лёка тӧдчӧ республикаса дзоньвидзалун видзӧм мутасын планируйтӧм водзӧ сӧвмӧдӧм вылӧ, сы вӧсна мый оз сет тырвыйӧ вӧдитчыны ӧнія ресурсъясӧн.

Локтан воясӧ артыштӧма збыльмӧдны уна бала, кутшӧмъяс тӧдчымӧн выльмӧдасны ӧнія материальнӧй ресурсъяссӧ, да кутшӧмъяс йитчӧмаӧсь дзоньвидзалун объектъяс капитальнӧя стрӧитӧмкӧд.

Сідз, бӧръя воясӧ республиканскӧй сьӧмкудса сьӧм тшӧт весьтӧ артыштӧма капитальнӧя стрӧитны (выльмӧдны) татшӧм объектъяс:

Сыктывкарын вуджан висьӧмысь бурдӧдан республиканскӧй больнича выльмӧдӧм;

Сыктывкарын дзоньвидзалун видзан республиканскӧй объектъясӧ кислород нюжӧдӧм;

Сыктывкарын республиканскӧй перинатальнӧй шӧринсянь челядьлы республиканскӧй больничаӧдз шоныд вуджанін стрӧитӧм;

Сыктывкарын Гараж улича кузя Коми республиканскӧй онкология диспансерлысь радиологическӧй отделение выльмӧдӧм;

Чилимдін сиктын 80 койка вылӧ бурдӧдан корпус стрӧитӧм;

Сыктыв районса Визин сиктын туй вылын транспортлӧн лоӧмторъясӧ веськалысьяслы 80 койкаа медицина отсӧг сетан отделениеӧн уна профиля больнича стрӧитӧм;

21 фельдшер-акушер пункт стрӧитӧм (Чилимдін районса Синегорье п. да Бугаев с., Мылдін районса Улыс Омра п., Ылыдздін с. да Русанов п., Изьва районса Кипиев с. да Изьвавом гр., Луздор районса Якуньёль п., Гурьёвчи с., Гуляшор скп., Кыддзавидз скп., Емдін районса Донаёль п., Сыктывдін районса И.Слуда с. да Ыб с., Удора районса Буткан с., Усинск районса Нӧвикбӧж гр., Кӧрткерӧс районса Керӧс с., Сыктыв районса Заречье гр., Кулӧмдін районса Діасеръя скп. да Лопъювад скп., Княжпогост районса Ляй п.);

Княжпогост районса Серегов сиктын санаторнӧй комплекслы 2-ӧд пускӧвӧй комплекс стрӧитӧм.

Планируйтӧмысь быд бала збыльмӧдӧмыс сетас позянлун кыпӧдны йӧзлы медицина отсӧг сетан судзсянлунсӧ да сылысь качествосӧ, лӧсьӧдны пациентъяслы ветлӧдлан туйсӧ учреждениеын медицина отсӧг сетан выль условиеясӧ мыджсьӧмӧн.

Капитальнӧя стрӧитан объектъяс сьӧмӧн могмӧдӧмсӧ артыштӧма лӧсялана уджтасъясын.

Специализируйтӧм медицина отсӧг сетан судзсянлунсӧ кыпӧдӧм могысь, “Дзоньвидзалун сӧвмӧдӧм” канму уджтас збыльмӧдӧм серти медицина отсӧг матысмӧдӧм помалӧм могысь артыштӧма котыртны “Печора районса шӧр больнича” Коми Республикаса дзоньвидзалун видзан канму сьӧмкуд учреждение подув вылын мутаскостса консультируйтан да диагностируйтан шӧрин. Ӧнія кадӧ индӧм учреждениеыс збыльмӧдӧ мутаскостса шӧринлысь уджсӧ стационарнӧй медицина отсӧг сетан юкӧнын первичнӧй сӧн отделениеын.

Индӧм учреждениеын мутаскостса шӧрин котыртӧм бӧрын амбулаторнӧй специализируйтӧм медицина отсӧгсӧ матысмӧдасны дзоньвидзалун видзан 4 учреждение подув вылын:

“Сыктывкарлӧн 3 №-а карса поликлиника” Коми Республикаса йӧзлысь дзоньвидзалун видзан канму сьӧмкуд учреждение - Сыктывкарса олысьяслы;

“Консультативно-диагностическӧй шӧрин” Коми Республикаса йӧзлысь дзоньвидзалун видзан асшӧрлуна канму учреждение подув вылын - Коми Республикаса каръясын да районъясын олысьяслы;

“Ухтаса поликлиника” Коми Республикаса йӧзлысь дзоньвидзалун видзан канму сьӧмкуд учреждение - Ухта к., Сосногорск, Вуктыл, Мылдін, Княжпогост районъяслӧн олысьяслы;

“Печора районса шöр больнича” Коми Республикаса йӧзлысь дзоньвидзалун видзан канму сьӧмкуд учреждение - Печора к. да Печора районса, Изьва, Чилимдін, Усинск районъяслӧн олысьяслы.

Стационарнӧй медицина отсӧг сетан мутаскостса шӧринъяссӧ котыртӧма дзоньвидзалун видзан 5 учреждение подув вылын:

“Ухта карса 1 №-а больнича” Коми Республикаса йӧзлысь дзоньвидзалун видзан канму сьӧмкуд учреждение - Ухта к. сы ув мутасса, Сосногорск к. сы ув мутасса, Княжпогост, Вуктыл, Мылдін, районъясса олысьяслы;

“Печора районса шöр больнича” Коми Республикаса йӧзлысь дзоньвидзалун видзан канму сьӧмкуд учреждение - Печора к. сы ув мутасса олысьяслы;

“Регыдъя медицина отсӧг сетан Воркутаса больнича” Коми Республикаса йӧзлысь дзоньвидзалун видзан канму сьӧмкуд учреждение - Воркута к. сы ув мутасса олысьяслы;

“Коми республиканскӧй больнича” Коми Республикаса йӧзлысь дзоньвидзалун видзан канму сьӧмкуд учреждение – республикаса каръясын да районъясын олысьяслы;

“Сыктывкарса Эжва районлöн карса больнича” Коми Республикаса йӧзлысь дзоньвидзалун видзан канму сьӧмкуд учреждение - Сыктывкар сы ув мутасса, Сыктывдін, Емдін, Кӧрткерӧс районъясса олысьяслы.

Индӧм учреждениеясыс специализируйтчӧны уна сикас профильяс серти специализируйтӧм медицина отсӧг сетӧмын.

Локтан воясӧ лоӧ водзӧ нуӧдӧма дзоньвидзалун видзан ичӧт вына учреждениеяс выль ног котыртан удж. Тайӧ уджыс кутас мунны системнӧя татшӧм туйвизьяс серти:

1) дзоньвидзалун видзан ичӧт вына учреждениеяс дзоньвидзалун видзан ыджыдджык вына учреждениеяскӧд (уджмогъяс серти матыссаяскӧд) йитӧм;

2) участокса больничаяс, кутшӧмъяс меститчӧны олысьяслӧн пыр чинысь лыда олан пунктъясын, врачебнӧй амбулаторияясӧ (сестринскӧй тӧралан койкаяс котыртӧмӧн) либӧ фельдшер-акушер пунктъясӧ вуджӧдӧм;

3) олан пунктъясысь, кӧні вывті этша олысь лыдыс (30 мортысь этшаджык), фельдшер-акушер пунктъяс бырӧдӧм, медицина боксянь могмӧдӧм вылӧ олысьясӧс дзоньвидзалун видзан матысса учреждение бердӧ крепитӧмӧн;

4) 300 мортысь этшаджык лыда йӧзӧн фельдшер-акушер пунктъяс фельдшер здравпунктъясӧ вуджӧдӧм.

**2. 11 уджтасув збыльмӧдан юкӧнын Коми Республикаса канму политикалӧн збыльмӧдан верктуйяс, шӧр могъяс, шӧр могъяс шедӧдӧмын да могъяс олӧмӧ пӧртӧмын могъяс да петкӧдласъяс (индикаторъяс), 11 уджтасувлысь медшӧр виччысяна бӧртасъяс, 11 уджтасув збыльмӧдан кадколастъяс да контрольнӧй тшупӧдъяс гӧгӧрвоӧдӧм**

11 уджтасувлӧн шӧр мог - Коми Республика мутасын йӧзлысь дзоньвидзалун видзан системалы медбур тэчас лӧсьӧдӧм.

Тайӧ шӧр могсӧ збыльмӧдӧм вылӧ колӧ олӧмӧ пӧртны татшӧм тӧдчана могъяс:

1) специализируйтӧм амбулаторнӧй да стационарнӧй медицина отсӧг сетӧм вылӧ мутаскостса шӧринъяслысь уджсӧ бурмӧдӧм;

2) дзоньвидзалун видзан ичӧт вына учреждениеяс выль ног котыртӧм.

Вылынджык индӧм серти 11 уджтасувлысь шӧр могъяс шедӧдӧмын да могъяс олӧмӧ пӧртӧмын лӧсьӧдӧма торъя мога петкӧдласъяс (индикаторъяс):

1) “Специализируйтӧм амбулаторнӧй да стационарнӧй медицина отсӧг сетӧм вылӧ мутаскостса шӧринъяслысь уджсӧ бурмӧдӧм” 1 мог серти:

а) Коми Республика мутасын котыртӧм мутаскостса амбулаторнӧй шӧрин лыд (единица);

б) Коми Республика мутасын котыртӧм стационарнӧй медицина отсӧг сетӧм вылӧ мутаскостса шӧрин лыд (единица);

1) “Дзоньвидзалун видзан ичӧт вына учреждениеяс выль ног котыртӧм” 2 мог серти:

а) дзоньвидзалун видзан учреждение лыд, кодъяс лоӧны юридическӧй кывкутысьясӧн (единица).

11 уджтасувлӧн петкӧдласъяслысь (индикаторъяслысь) вежӧртассӧ збыльмӧдан вояс серти вайӧдӧма тайӧ Уджтас дорӧ содтӧдын (1 таблица).

11 уджтасув збыльмӧдан кадколаст – 2014-2020 вояс.

11 уджтасувсӧ збыльмӧдӧны кык тшупӧдӧн, кӧні медводдзаыс йитчӧма сьӧмкуд планируйтӧмын куим вося кадколасткӧд:

I тшупӧд - 2014 - 2016 вояс;

II тшупӧд - 2017 - 2020 вояс.

11 уджтасув збыльмӧдан медводдза тшупӧдын лоӧ шедӧдӧма татшӧм петкӧдласъяс:

1) мутаскостса 4-ысь абу этшаджык амбулаторнӧй шӧринлӧн уджалӧм;

2) стационарнӧй медицина отсӧг сетӧм вылӧ 6-ысь абу этшаджык мутаскостса шӧринлӧн уджалӧм;

3) дзоньвидзалун видзан учреждение лыд, кодъяс лоӧны юридическӧй кывкутысьясӧн, 91 абу этшаджык тшупӧдӧдз чинтӧм.

2020 во кежлӧ артыштӧма збыльмӧдны татшӧм петкӧдласъяс:

1) мутаскостса 4-ысь абу этшаджык амбулаторнӧй шӧринлӧн уджалӧм;

2) стационарнӧй медицина отсӧг сетӧм вылӧ 6-ысь абу этшаджык мутаскостса шӧринлӧн уджалӧм;

3) дзоньвидзалун видзан учреждение лыд, кодъяс лоӧны юридическӧй кывкутысьясӧн, 88 абу ичӧтджык тшупӧдӧдз чинтӧм.

**3. 11 уджтасувса шӧр мероприятиеяслысь торъяланлун петкӧдлӧм**

“Специализируйтӧм амбулаторнӧй да стационарнӧй медицина отсӧг сетӧм вылӧ мутаскостса шӧринъяслысь уджсӧ бурмӧдӧм” 1 мог збыльмӧдӧм серти:

1) “Печора районса шӧр больнича” Коми Республикаса дзоньвидзалун видзан канму сьӧмкуд учреждение подув вылын мутаскостса консультируйтан да диагностируйтан шӧринлысь уджсӧ котыртӧм;

2) “Сосногорск районса шӧр больнича” Коми Республикаса дзоньвидзалун видзан канму сьӧмкуд учреждение подув вылын паллиативнӧй отсӧг сетӧм вылӧ мутаскостса шӧринлысь уджсӧ котыртӧм.

“Дзоньвидзалун видзан ичӧт вына учреждениеяс выль ног котыртӧм” 2 мог збыльмӧдӧм серти:

3) дзоньвидзалун видзан ичӧт вына учреждениеяс дзоньвидзалун видзан ыджыдджык вына учреждениеяскӧд (уджмогъяс серти матыссаяскӧд) ӧтлаӧдӧм;

4) участокса больничаяс, кутшӧмъяс сулалӧны олысьяслӧн пыр чинысь лыда олан пунктъясын, врачебнӧй амбулаторияясӧ (сестринскӧй тӧралан койкаяс котыртӧмӧн) либӧ фельдшер-акушер пунктъясӧ вуджӧдӧм;

5) олан пунктъясысь, кӧні вывті этша олысь лыдыс (30 мортысь этшаджык), фельдшер-акушер пунктъяс бырӧдӧм медицина боксянь могмӧдӧм вылӧ олысьясӧс дзоньвидзалун видзан матысса учреждение бердӧ крепитӧмӧн;

6) 300 мортысь этшаджык лыда фельдшер-акушер пунктъяссӧ фельдшер здравпунктъясӧ вуджӧдӧм.

11 уджтасувса медшӧр мероприятиеяслысь лыддьӧг налысь збыльмӧдан кадколастъяссӧ, вояс серти сьӧмӧн могмӧдан ыдждасӧ, виччысян бӧртасъяссӧ да Уджтаслӧн да уджтасувъяслӧн петкӧдласъяскӧд йитчӧмсӧ индӧмӧн вайӧдӧма тайӧ Уджтас дорӧ содтӧдын (2 таблица).

**4. Канмусянь ладмӧдан мераяс петкӧдлӧм**

Инӧд боксянь ладмӧдан мераяс, кутшӧмъясӧс артыштӧма 11 уджтасув збыльмӧдан юкӧнын:

1) дзоньвидзалун видзан канму учреждениеяс выль ног котыртӧм йылысь Коми Республикаса Веськӧдлан котырлӧн шуӧмъяс;

2) ведомствоса тшӧктӧдъяс, кутшӧмъяс ладмӧдӧны специализируйтӧм амбулаторнӧй да стационарнӧй медицина отсӧг сетӧм вылӧ мутаскостса шӧринъяслысь удж котыртан юалӧмъяс; пациентъяслӧн ветлӧдлан, тшупӧдӧн бурдӧдӧм сетан юалӧмъяс.

11 уджтасув збыльмӧдан юкӧнын инӧд боксянь ладмӧдан медшӧр мераяс йылысь юӧръяссӧ вайӧдӧма Уджтас дорӧ содтӧдлӧн 4 таблицаын.

**5. 11 уджтасув збыльмӧдан тшупӧдъяс серти канму заданиеяслӧн ӧтувтӧм петкӧдласъяслы прогноз вӧчӧм**

Тайӧ уджтасув збыльмӧдігӧн Коми Республикаса канму учреждениеяс оз участвуйтны.

**6. 11 уджтасув сьӧмӧн могмӧдӧм**

Тайӧ уджтасулӧ оз пырны мероприятиеяс, кутшӧмъясӧс колӧ могмӧдны сьӧмӧн.

**7. 11 уджтасувлысь бурлун донъялан методика**

11 уджтасувлысь бурлунсӧ донъялӧны Уджтаслӧн 9 юкӧдын урчитӧм методика серти.